Lav et referat af nedenstående tekst:

Tekst:
Der var ros over hele linjen til Nibe festival, da Nordjyllands politi kiggede forbi. -Jeg er stolt af tommelfingeren opad, som vi fik af politiet. Det er godt gået af den tekniske afdeling, der stadig knokler løs med at få det hele til at spille, siger sikkerhedsleder, Ernst Winther Hansen. Heller ikke beredskabscenter Aalborg og Arbejdstilsynet havde noget stort at anmærke. -Der var lige et par mindre ting, småting, som vi er i gang med at rette, men ellers var der ros til os fra alle kanter, siger Ernst Winther Hansen. Som noget nyt i år er det kun tilladt at bruge godkendte dørmænd til at opretholde freden på festivalen. Indtil videre har der kun været to tilfælde med uro, hvor en 18-årig pige gik amok og blev sendt hjem og en ung mand blev bortvist, fordi han havde 10 gram hash på sig. -Vi har en nul tolerence på stoffer og vold, så der var ingen tvivl om, at de ikke kunne være gæster på festivalen mere, siger Peter Møller Madsen om episoderne. Der er dagligt omkring 14.000 gæster på Den Lille Fede.

Referat:
Nibe Festival havde torsdag besøg af Nordjyllands Politi, Beredskabcenter Aalborg og Arbejdstilsynet. Alle tre havde ingen store anmærkninger.